ΓΡΑΠΤΗ ΕΡΩΤΗΣΗ E-0146/01

υποβολή: Margrietus van den Berg (PSE) προς την Επιτροπή

(31 Ιανουαρίου 2001)

Θέμα: Η πώληση των δικαιωμάτων τηλεοπτικής αναμετάδοσης αθλητικών γεγονότων

Η αναμετάδοση αθλητικών γεγονότων συνιστά για την κρατική και ιδιωτική ραδιοφωνία και τηλεόραση ένα σημαντικό μέσον προσέλκυσης ακροατών και τηλεθεατών. Παράλληλα, η πώληση των δικαιωμάτων τηλεοπτικής αναμετάδοσης αποτελεί την κύρια πηγή εσόδων για τον τομέά του αθλητισμού εν γένει και για το επαγγελματικό ποδόσφαιρο ειδικότερα. Κατά την τελευταία δεκαετία, τιμή που απαιτείται για την άδεια τηλεοπτικής αναμετάδοσης πολλαπλασιάσθηκε και η αύξηση αυτή προβλέπεται να συνεχισθεί και κατά την επόμενη δεκαετία. Ως αποτέλεσμα τούτου, σε μερικά χρόνια μόνο ένας πολύ περιορισμένος αριθμός μεγάλων διεθνών ομίλων του τομέα των τηλεπικοινωνιών θα είναι σε θέση να πληρώσουν και κατά συνέπεια ενδέχεται να μην είναι πλέον δυνατή η παρακολούθηση αθλητικών εκδηλώσεων χωρίς αποκωδικοποιητή, τούτο δε αντίθετα προς τις προθέσεις του Κοινοβουλίου, της Επιτροπής και του Συμβουλίου.

Το παράρτημα IV των συμπερασμάτων της Προεδρίας μετά από τη Διάσκεψη κορυφής της Νίκαιας,πογραμμίζει δεόντως τη σημασία που προσλαμβάνει για τον αθλητισμό η πώληση των δικαιωμάτων τηλεοπτικής αναμετάδοσης των αθλητικών γεγονότων, παρατηρώντας ότι, προκειμένου να διατηρήσει τον κοινωνικό της ρόλο, η Ευρωπαϊκή Επιτροπή οφείλει να λάβειπόψη την κοινωνική, εκπαιδευτική και πολιτιστική αποστολή του αθλητισμού, παρά το γεγονός ότι την κύρια ευθύνη φέρουν οι αθλητικές οργανώσεις και τα κράτη μέλη.

Στο ψήφισμα της 7ης Σεπτεμβρίου 2000 (A5-0208/2000), το Ευρωπαϊκό Κοινοβούλιο καλεί επιμόνως την Επιτροπή αφενός να μεριμνήσει ώστε να μην στερούνται οι ευρωπαίοι πολίτες της δυνατότητας να παρακολουθούν την απευθείας μετάδοση σημαντικών αθλητικών γεγονότων σε δημόσιο τηλεοπτικό σταθμό, αφετέρου δε να προβλέψει ορισμένες αποκλίσεις από τους κανόνες για τον ανταγωνισμό, σύμφωνα με το άρθρο 81, παρ.3, της Συνθήκης ΕΚ.

1. Πώς κρίνει η Επιτροπή τη σημερινή τάση για μεγέθυνση του χάσματος μεταξύ μεγάλων και μικρών ποδοσφαιρικών ομίλων, κυρίως ως αποτέλεσμα της άνισης εξέλιξης των εσόδων που προέρχονται από τα δικαιώματα τηλεοπτικής αναμετάδοσης;

2. Συμμερίζεται η Επιτροπή την άποψη ότι η αυξανόμενη εμποροποίηση του αθλητισμού γενικά και του ποδοσφαίρου ειδικότερα παραβιάζει την αρχή της αλληλεγγύης στην οποία παραπέμπουν τα συμπεράσματα που διετύπωσε η Προεδρία στη Νίκαια;

3. Πώς κρίνει η Επιτροπή την προβλέψιμη εξέλιξη, ήτοι ότι στο εγγύς μέλλον μόνο ένας πολύ περιορισμένος αριθμός μεγάλων διεθνών ομίλων του τομέα των τηλεπικοινωνιών θα είναι σε θέση να πληρώσουν τα δικαιώματα αναμετάδοσης των αθλητικών γεγονότων και ειδικότερα των ποδοσφαιρικών αγώνων, κυρίωςπό το φως των αρχών που διατυπώνει η οδηγία 97/36/ΕΚ(1) (τηλεόραση χωρίς σύνορα) και σύμφωνα με τις οποίες θα πρέπει να εξασφαλισθεί η ευρεία πρόσβαση του κοινού στις τηλεοπτικές αναμεταδόσεις αθλητικών γεγονότων, εθνικών ή όχι, που είναι μείζονος κοινωνικής σημασίας;

4. Ποιον κανονιστικό/καθοδηγητικό ρόλο προτίθεται να διαδραματίσει η Επιτροπή όσον αφορά την πώληση δικαιωμάτων τηλεοπτικής αναμετάδοσης αθλητικών γεγονότων,πό το φως των συμπερασμάτων της Νίκαιας και του ψηφίσματος A5-0208/2000 του Ευρωπαϊκού Κοινοβουλίου;

(1) ΕΕ L 202 της 30.7.1997, σελ. 60.

Απάντηση της κ. Reding εξ ονόματος της Επιτροπής

(2 Απριλίου 2001)

1. Στην έκθεση του Ελσίνκι για τον αθλητισμό(1), η Επιτροπήπογράμμισε την άνευ προηγούμενου ανάπτυξη της διάστασης του αθλητισμού που χαρακτηρίζεται κυρίως από τη θεαματική αύξηση των δικαιωμάτων τηλεοπτικής αναμετάδοσης. Το φαινόμενο αυτό, αν και μπορεί να έχει θετικές συνέπειες, παρουσιάζει επίσης ορισμένους κινδύνους. Ένας από αυτούς τους κινδύνους είναι η αύξηση του χάσματος μεταξύ μεγάλων και μικρών ομίλων και ηπονόμευση της οικονομικής αλληλεγγύης. Στο πλαίσιο αυτό η Επιτροπή έκρινε ότι οι εθνικές και οι κοινοτικές αρχές, καθώς και το ίδιο το αθλητικό κίνημα, πρέπει να επαναβεβαιώσουν τη σημασία του παιδαγωγικού και κοινωνικού ρόλου του αθλητισμού.

2. Η Επιτροπήπογράμμισε την προσήλωσή της στην αρχή της αλληλεγγύης. Έκρινε ότι οι ενδεχόμενες εξαιρέσεις που χορηγούνται στην περίπτωση πώλησης από κοινού δικαιωμάτων τηλεοπτικής αναμετάδοσης πρέπει να λαμβάνουνπόψη τα οφέλη για τον καταναλωτή και τον αναλογικό χαρακτήρα του περιορισμού του ανταγωνισμού σε σχέση με το θεμιτό επιδιωκόμενο στόχο, καθώς και τα ειδικά χαρακτηριστικά του αθλητισμού. Σε αυτά συγκαταλέγεται η αλληλεγγύη μεταξύ των πιο ισχυρών και των πιο αδύναμων από οικονομική άποψη συμμετεχόντων ή μεταξύ του επαγγελματικού, του ερασιτεχνικού και του νεανικού αθλητισμού. Η προσέγγιση της Επιτροπής ενισχύθηκε με τη δήλωση της Νίκαιας για τον αθλητισμό(2).

3. Η Επιτροπή παρακολουθεί εκ του σύνεγγυς τα θέματα που αφορούν τις πωλήσεις δικαιωμάτων αναμετάδοσης αθλητικών γεγονότων. Οι πωλήσεις αυτές πρέπει να πραγματοποιούνται σύμφωνα με τους κανόνες ανταγωνισμού που προβλέπονται στη συνθήκη ΕΚ. Στο πλαίσιο αυτό το θέμα των συλλογικών πωλήσεων δικαιωμάτων τηλεοπτικής αναμετάδοσης αποτελεί τη στιγμή αυτή αντικείμενο ενδελεχούς εξέτασης από την Επιτροπή. Όσον αφορά την εφαρμογή του άρθρου 3α (1) της οδηγίας 97/36/ΕΚ του Κοινοβουλίου και του Συμβουλίου της 30ης Ιουνίου 1997 για την τροποποίηση της οδηγίας 89/552/ΕΟΚ του Συμβουλίου για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτών(3), πρέπει ναπογραμμισθεί ότι ο νομοθέτης επέλεξε μία προαιρετική διάταξη για τα κράτη μέλη, η οποία ορίζει τηνποχρέωση εξασφαλίζουν την ευρεία πρόσβαση του κοινού στην τηλεοπτική κάλυψη εθνικών ή μη εθνικών αθλητικών εκδηλώσεων μείζονος σημασίας για την κοινωνία. Η αρχή αυτή εφαρμόζεται μόνον στα κράτη μέλη που έχουν επιλέξει να καταρτίσουν τον κατάλογο αυτό. Καθώς, σύμφωνα με το άρθρο 3α της εν λόγω οδηγίας, το οικείο κράτος μέλος μπορεί να επιβάλει τα μέτρα που έλαβε στο πλαίσιο αυτό μόνον στους ραδιοτηλεοπτικούς οργανισμούς πουπάγονται στη δικαιοδοσία του, το άρθρο 3α (3)ποχρεώνει τα άλλα κράτη μέλη να μεριμνούν ώστε να μέτρα αυτά να μην παρακάμπτονται από ραδιοτηλεοπτικούς οργανισμούς πουπάγονται στη δικαιοδοσία τους. Κατά συνέπεια δεν είναι δυνατό να μιλάμε για γενική αρχή η οποία επιβάλει στα κράτη μέλη να εξασφαλίζουν ευρεία γενική πρόσβαση του κοινού σε εκδηλώσει μείζονος σημασίας σε κοινοτικό επίπεδο. Στο πλαίσιο αυτό πρέπει ναπενθυμισθεί ότι έως σήμερα τέσσερα μόνον κράτη μέλη έχουν κοινοποιήσει επισήμως τα μέτρα στα οποία αναφέρεται το άρθρο 3α (1), τα οποία έχουν δημοσιευθεί στην Επίσημη Εφημερίδα. Δύο άλλα κράτη μέλη έχουν γνωστοποιήσει την πρόθεσή τους να προβούν στο προσεχές μέλλον σε παρόμοια κοινοποίηση.

4. Όπως περιγράφεται στην απάντηση που δίνεται στην προηγούμενη ερώτηση, η Επιτροπή παρακολουθεί προσεκτικά την το θέμα των συλλογικών πωλήσεων δικαιωμάτων αναμετάδοσης αθλητικών εκδηλώσεων και έχει αρχίσει έρευνα σχετικά με το θέμα αυτό. Στο στάδιο αυτό εκτιμά ότι ταφιστάμενα σε κοινοτικό επίπεδο κανονιστικά μέσα, ιδιαίτερα η νομοθεσία που αφορά τον ανταγωνισμό, είναι επαρκή για την αντιμετώπιση των φαινομένων συγκέντρωσης στον εν λόγω τομέα.

(1) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο Έκθεση του Ελσίνκι για τον αθλητισμό COM(1999)644 τελικό.

(2) Συμπεράσματα της Προεδρίας Συμβούλιο στη Νίκαια 7, 8 και 9 Δεκεμβρίου 2000 παράρτημα IV: δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών.

(3) ΕΕ L 202 της 30.7.1997.